stanford-oval/wikipedia huggingface dataset:
I Wanna Dance: The Whitney Houston Movie

| I Wanna Dance: The Whitney Houston Movie> I Wanna Dance With Somebody |
| --- | --- |

Ohjaaja:  Kasi Lemmons
Käsikirjoittaja:  Anthony McCarten
Tuottaja:   Anthony McCarten  Pat Houston  Clive Davis  Larry Mestel  Denis O’Sullivan  Jeff Kalligheri  Matt Jackson  Molly Smith  Trent Luckinbill  Thad Luckinbill  Matthew Salloway  Christina Papagjika 
Säveltäjä:   Chanda Dancy  Whitney Houston 
Kuvaaja:  Barry Ackroyd
Leikkaaja:  Daysha Broadway
Lavastaja:  Gary Myers
Pääosat:   Naomi Ackie  Stanley Tucci  Ashton Sanders  Tamara Tunie  Nafessa Williams  Clarke Peters 
Valmistustiedot
Valmistusmaa:  Yhdysvallat
Tuotantoyhtiö:   TriStar Pictures  Compelling Pictures  Black Label Media  Muse of Fire  Primary Wave Entertainment production 
Levittäjä:  Sony Pictures Releasing
Ensi-ilta:   2022-11-3030. marraskuuta 2022 (Yhdysvallat)  2022-12-2323. joulukuuta 2022 (Suomi)  
Kesto:  145 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
I Wanna Dance: The Whitney Houston Movie (Whitney Houston: I Wanna Dance With Somebody) on vuonna 2022 ensi-iltansa saanut elämäkerrallinen musikaalielokuva, joka perustuu kuuluisan laulajan Whitney Houstonin elämäkertaan. Sen on ohjannut Kasi Lemmons ja käsikirjoittanut Anthony McCarten. Whitney Houstonin roolissa on Naomi Ackie.
Näyttelijät

| 0 | 1 | 2 |
| --- | --- | --- |
|  Naomi Ackie  | … |  Whitney Houston   |
|  Stanley Tucci  | … |  Clive Davis   |
|  Ashton Sanders  | … |  Bobby Brown   |
|  Tamara Tunie  | … |  Cissy Houston   |
|  Nafessa Williams  | … |  Robyn Crawford   |
|  Clarke Peters  | … |  John Houston   |
Vastaanotto

Episodin Jouni Vikman antoi elokuvalle kolme tähteä ja kritisoi elokuvaa sanoen ”elokuva on harmillisen tasapaksusti juoksutettu elämäkertaelokuva, joka toistaa tapahtumia Houstonin elämän varrelta pystymättä syventymään oikeastaan mihinkään tai antamaan niille mitään merkityksellisyyttä suhteessa toisiinsa”, mutta antoi kehuja Naomi Ackien ja Stanley Tuccin yhteisistä kohtauksista. Ilta-Sanomien Taneli Topeliuksen mukaan ”[kaunis] elämäkertaelokuva muistelee kohuista kärsinyttä tähteä lämmöllä”.
Aiheesta muualla

I Wanna Dance: The Whitney Houston Movie Internet Movie Databasessa (englanniksi)
Bradshaw, Peter: I Wanna Dance With Somebody review – smooth Whitney Houston biopic The Guardian.  21.12.2022. Viitattu 5.1.2023. (englanniksi)
Daniels, Robert: Whitney Houston: I Wanna Dance with Somebody RogerEbert.com.  23.12.2022. Viitattu 5.1.2023. (englanniksi)
Jan Polanc

| Jan Polanc |
| --- | --- |

Henkilötiedot
Syntynyt: 6. toukokuuta 1992 (ikä 32)
Kansalaisuus:   Slovenia
Pyöräilijä
Pituus:  172 cm
Paino:  59 kg
Joukkue:  lopettanut
Laji:  maantiepyöräily
Rooli:  ajaja
Ura
Amatöörijoukkue(et)
2011–30.6.2013:  Radenska
Ammattilaisjoukkue(et)
1.8.2013–2016 2017–2023:  Lampre-Merida UAE Team Emirates
Suurimmat voitot
 Italian ympäriajo, 2 etappia  Aika-ajon Slovenian-mestaruus 2017 
 Tiedot päivitetty: 5. tammikuuta 2024 
Jan Polanc (s. 6. toukokuuta 1992 Kranj) on slovenialainen maantiepyöräilijä. Hän edusti slovenialaista Radenska-joukkuetta vuodesta 2011 kesäkuun 2013 loppuun, ja aloitti ammattilaisuransa elokuussa 2013 Lampre-Merida-tallissa. Hän edusti samaa joukkuetta, nimeltään tuolloin UAE Team Emirates, ammattilaisuransa loppuun, toukokuuhun 2023 saakka. Aktiiviuransa jälkeen hän on työskennellyt UAE Emirates -tallissa apulaisjoukkueenjohtajana.
Polanc voitti Italian ympäriajossa 2015 viidennen etapin karattuaan irtiottoryhmästä etapin päättäneessä pitkässä nousussa. Hän voitti toiseksi tulleen Sylvain Chavanelin minuutilla ja 31 sekunnilla. Italian ympäriajossa 2017 hän voitti Etnalle päättyneen neljännen etapin kuuluttuaan niin ikään etapin alkuvaiheessa lähteneeseen irtiottoryhmään. Hän voitti etapin lopulta 21 sekunnin erolla Ilnur Zakariniin. Italian ympäriajossa 2019 hän johti kokonaiskilpailua etappien 12−13 jälkeen.
Saavutuksia

Lähteet: Pro Cycling stats, Cycling Archives
Jan Pieterszoon Sweelinck

Jan Pieterszoon Sweelinck veljensä Gerrit Pietersz Sweelinkin 1606 maalaamassa muotokuvassa.
Jan Pieterszoon Sweelinck (1562–16. lokakuuta 1621) oli alankomaalainen säveltäjä, urkuri ja pedagogi.
Sweelinck syntyi Deventerissä. Monet hänen sukulaisensa vaikuttivat musiikin alalla, ja hän sai opetusta Jan Willemszoon Lossyltä ja Gioseffo Zarlinolta.
Jan Pieterszoon Sweelinckin tuotanto käsittää paljon laulumusiikkia ja yli 70 teosta kosketinsoittimelle. Hän sai mainetta myös opettajana. Hänen oppilaitaan olivat muiden muassa Michael Praetorius, Heinrich Scheidemann, Paul Siefert, Samuel Scheidt ja Gottfried Scheidt. Sweelinck kuoli Amsterdamissa.
Aiheesta muualla

Jan Pieterszoon Sweelinck International Music Score Library Project (englanniksi)
Ikuinen syyskuu

Ikuinen syyskuu viittaa kulttuuri-ilmiöön aikaan loppuvuodesta 1993 alkuvuoteen 1994, kun Internet-palveluntarjoajat alkoivat tarjota Usenet-palveluita monille uusille käyttäjille. Ennen tätä, Usenetin käyttäjien määrässä oli tapahtunut äkillisiä muutoksia vain syyskuisin, kun lauma uusia yliopisto-opiskelijoita pääsi käyttämään Usenetia ensimmäistä kertaa. Säännöllinen uusien käyttäjien tulva peitti alleen keskustelupalstojen olemassaolevan kulttuurin ja kyvyn ylläpitää olemassaolevia normeja. AOL alkoi tarjota Usenet-palveluaan maaliskuussa 1994, mikä johti jatkuvaan uusien käyttäjien tulvaan. Tästä johtuen monien aikaisten Usenet-käyttäjien mielestä syyskuussa 1993 alkanut uusien käyttäjien tulva vaikutti ikuiselta.
Historia

1980-luvulla ja 1990-luvun alussa Usenet ja Internet olivat pääosin vain tietokonealaan panostaneiden ammattilaisten ja harrastajien käytössä; uusia käyttäjiä liittyi mukaan hitaasti, pienissä määrin, ja he tarkkailivat ja opiskelivat nettikeskustelun sosiaalisia käytäntöjä vaikuttamatta kovin paljon vakiintuneisiin käyttäjiin. Ainoa poikkeus tähän oli syyskuisin kun monet ensimmäisen vuoden yliopisto-opiskelijat pääsivät käyttämään Internetiä ja Usenetia yliopistojensa kautta. Nämä uudet käyttäjät eivät vielä olleet oppineet netikettiä ja aiheuttivat siten häiriötä vakiintuneille käyttäjille, jotka alkoivat joka vuosi pelätä syyskuuta. Kun palveluntarjoajat kuten AOL alkoivat tarjota halpaa Internet-yhteyttä kotikäyttäjille, alkoi jatkuva uusien käyttäjien tulva, joka sai vakiintuneet käyttäjät tuntemaan kuin olisi koko ajan "syyskuu".
Koko termi näyttää kehittyneen muutaman kuukauden aikana kahdessa eri alt.folklore-uutisryhmässä jossa monessa eri säikeessä keskustelijat valittivat kuinka he kokivat uutisryhmien huonolaatuisten postausten määrän kasvavan. Monet käyttäjät viittasivat "syyskuun" tapauksen piirteisiin, usein humoristisesti.
Keskustelusäikeessä 8.1.1994, Joel Furr postasi kysyen "Olenko se vain minä, vai onko Delphi päästänyt järkyttävän määrän outoja hyypiöitä nettiin?", johon Karl Reinsch vastasi "Tietenkin Delphin käyttäjille on nykyään ikuisesti syyskuu, eikö vain?". Edellisenä päivänä Furr oli kysynyt saman kysymyksen ryhmässä alt.folklore.urban, johon David Fischer oli vastannut humoristisella kutsulla toimintaan jossa hän viittasi Delphi-käyttäjien laajentuneeseen määrään "ikuisena syyskuuna". Fischer vastasi myös 25.1.1994 eri säikeeseen ryhmässä alt.folklore.computers sanoen "Asialla ei ole enää väliä. Syyskuu 1993 tulee jäämään netin historiaan syyskuuna joka ei koskaan loppunut."
Ensimmäinen maininta termistä "ikuinen syyskuu" lienee John William Chamblessin uutisryhmäpostauksessa helmikuussa 1994. Hän postasi valituksen joka sisälsi näytteitä huonolaatuisista artikkeleista jotka oli nähnyt yhdessä uutisryhmistään sinä päivänä, kirjoittaen viestin otsikoksi "ikuinen syyskuu".
Perintö

Humoristinen ohjelma nimeltä sdate tulostaa kuluvan päivämäärän käyttäen ikuisen syyskuun kalenteria (X. syyskuuta 1993, jossa X on rajoittamaton laskuri laskien päiviä kyseisestä epookista). Tämä ei ole sama ohjelma kuin samanniminen sdate, yksi kuudestakymmenestä komennosta jotka kuuluvat Unix-käyttöjärjestelmän ensimmäiseen versioon, jota käytetään järjestelmän kellonajan asettamiseen. Yksi ilmaisista julkisista Usenet-palvelimista, Eternal-September.org, on nimetty samaan humoristiseen malliin.
Aiheesta muualla

TheSeptemberThatNeverEnded, MeatballWiki
sdate, Unix-ohjelma joka tulostaa päiväyksen ikuisena syyskuuna
T-paita vuodelta 1994 juhlistaen ikuista syyskuuta
James Quello

James Quello
James Henry Quello (21. huhtikuuta 1914 Laurium, Michigan, Yhdysvallat – 24. tammikuuta 2010) oli yhdysvaltalainen radio-alan vaikuttaja, joka toimi FCC:n komissaarina 1974–1997 ja puheenjohtajana vuonna 1993. Hänen mukaansa on nimetty Michiganin osavaltionyliopiston yhteydessä toimiva James H. and Mary B. Quello Center for Telecommunication Management & Law.
James Quello valittiin Radio Hall of Fameen vuonna 1996.
Hupsis (albumi)

| Hupsis Bee |
| --- | --- | --- |

Studioalbumin tiedot
 Julkaistu: 15. syyskuuta 2023
 Formaatti: digitaalinen
 Tuottaja(t): Camu Creutz
 Tyylilaji: pop, soul
 Kesto: 31.01
 Levy-yhtiö: Sony Music
Listasijoitukset
  1.
Been muut studioalbumit
|   | Hupsis 2023 |   |
Singlet albumilta Hupsis
 ”Ympyrää” Julkaistu: 8. huhtikuuta 2022  ”Omenapuita” Julkaistu: 3. kesäkuuta 2022   ”Tequilakahvi” Julkaistu: 19. elokuuta 2022  ”Mustaa” Julkaistu: 18. marraskuuta 2022  ”Viimeisiä sanoja” Julkaistu: 10. helmikuuta 2023  ”Kolmatta linjaa” Julkaistu: 18. elokuuta 2023
Hupsis on suomalaisen laulaja-lauluntekijä Been debyyttialbumi, joka julkaistiin 15. syyskuuta 2023 Sony Musicin kautta.
Kappaleet

Caesar – 2.25 (säv. ja san. Adil Hatni, Bertta Seppälä, Camu Creutz, Ville Tuuliniemi)
7 kuolemansyntiä – 2.40 (säv. ja san. Seppälä, Creutz)
Silkkiin verhoiltuna – 2.34 (feat. jambo, säv. ja san. Seppälä, Creutz, Jami Kiskonen)
Kolmatta linjaa – 3.07 (säv. ja san. Hatni, Artti Pursiainen, Seppälä, Creutz, Jackie Trent, Tony Hatch, Tuuliniemi)
Mustaa – 3.23 (säv. ja san. Seppälä, Creutz, Ilari Kaipainen, Otto Knuutila, Ville Pusa)
Ympyrää – 2.50 (säv. ja san. Pursiainen, Seppälä, Creutz)
Tequilakahvi – 3.29 (säv. ja san. Seppälä, Pusa)
Mustia kissoja – 2.14 (säv. ja san. Seppälä, Creutz, Joona Lahtinen, Teemu Javanainen)
Omenapuita – 2.30 (säv. ja san. Seppälä, Pusa)
Viimeisiä sanoja – 3.29 (säv. ja san. Seppälä, Creutz)
Sä puhuit enkeleistä – 2.15 (säv. ja san. Seppälä)
Arvostelut

Soundi:
Jim Kelly

| Jim Kelly |
| --- | --- |

Henkilötiedot
Koko nimi:  James Milton Kelly
Syntynyt: 5. toukokuuta 1946 Millersburg, Kentucky
Kuollut: 29. kesäkuuta 2013 (67 vuotta) San Diego, Kalifornia
Näyttelijä
Aktiivisena:  1972–2009
Merkittävät roolit:  Williams (Lohikäärmeen kidassa) Black Belt Jones (Black Belt Jones)
Aiheesta muualla
IMDb 
Elonet
James Milton Kelly (5. toukokuuta 1946 Millersburg, Kentucky – 29. kesäkuuta 2013 San Diego, Kalifornia) oli yhdysvaltalainen elokuvanäyttelijä ja kamppailulajien ohjaaja. Hän tuli tunnetuksi 1970-luvulla Lohikäärmeen kidassa elokuvan myötä ja esiintyi sittemmin blaxploitaatioelokuvissa, kuten Black Belt Jones ja Hot Potato.
James Rebhorn

| James Rebhorn |
| --- | --- |
 James Rebhorn 2009.
Henkilötiedot
Koko nimi:  James Robert Rebhorn
Syntynyt: 1. syyskuuta 1948 Philadelphia, Pennsylvania, Yhdysvallat
Kuollut: 21. maaliskuuta 2014 (65 vuotta) South Orange, New Jersey, Yhdysvallat
Ammatti:  näyttelijä
Aiheesta muualla
IMDb 
Elonet
James Robert Rebhorn (1. syyskuuta 1948 Philadelphia, Pennsylvania – 21. maaliskuuta 2014 South Orange, New Jersey) oli yhdysvaltalainen näyttelijä. Hän esiintyi monissa televisiosarjoissa jo 1980-luvulta lähtien sekä yli 100 elokuvassa. Rebhorn tunnettiin muun muassa draamasarjasta Comanche Moon. Kuolemansa aikaan hänellä oli roolit sarjoissa Kovat kaulassa ja Isänmaan puolesta. Tunnettuja elokuvia, joissa Rebhorn esiintyi, ovat mm. Naisen tuoksu, Serkkuni Vinny, Carlito's Way, Independence Day – Maailmojen sota ja Perhe on painajainen.
Hän oli naimisissa Rebecca Linnin kanssa, ja heillä on kaksi tytärtä.
Rebhorn kuoli kotonaan New Jerseyssä 65-vuotiaana melanoomaan, jota hän oli sairastanut vuodesta 1992 lähtien.
Ja'Wuan James

| Ja'Wuan James |
| --- | --- |

Henkilötiedot
Syntynyt: 3. kesäkuuta 1992 (ikä 32) Atlanta, Georgia
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  144 kg
Pelipaikka:  ulompi hyökkäyksen linjamies
Seura
Pelinumero:  70
Seura:  Miami Dolphins
Sarja:  NFL
Pelaajaura
NFL-varaus:  1. varaus, 2014 Miami Dolphins
Pääsarjaura:  2014–
Ja'Wuan Amir James (s. 3. kesäkuuta 1992 Atlanta, Georgia) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän edustaa NFL-liigassa pelaavaa Miami Dolphinsia.
Ura

James oli Dolphinsin ensimmäisen kierroksen varaus vuoden 2014 NFL:n varaustilaisuudesta. Hän allekirjoitti seuran kanssa neljän vuoden sopimuksen. James pelasi avauskaudellaan kuusitoista ottelua.
Kaudella 2015 James pelasi vain seitsemässä ottelussa. Lokakuun jälkeen hän istui loppukauden vaihtopenkillä. Dolphins jäi kauden päätteeksi divisioonansa viimeiseksi kuudella voitolla.
Jim Keller

James B. ”Jim” Keller on yhdysvaltalainen sähköinsinööri ja mikroprosessorien suunnittelija. Hän valmistui Pennsylvanian osavaltionyliopistosta vuonna 1980.
Keller toimi Harris Corporationille mikroprosessorien ja kuituoptiikan suunnittelijana. Keller liittyi Digital Equipment Corporationille vuonna 1982, jossa hän toimi VAX 8800 -projektin johdossa. Keller toimi myös DEC Alpha 21164 ja 21264 -suorittimien suunnittelijana. Keller oli keskeisessä roolissa AMD:llä, kun hänen ryhmänsä suunnitteli AMD Athlon 64 ja AMD Opteron 64 -suorittimet. Keller toimi myös Applelle ja Broadcomille ennen paluutaan AMD:lle vuonna 2012. Vuonna 2018 hän liittyi Intelille. Hän toimi myös Teslalla ennen siirtymistään toimitusjohtajaksi Tenstorrent-yhtiöön.
Kellerin aikana AMD:llä yhtiön suorittimet saavuttivat gigahertsin kellotaajuuden, AMD otti käyttöön HyperTransport-väylän, esitteli x86-64-käskykannan sekä yhtiön ensimmäiset kahden ytimen prosessorit. Keller toimi pääarkkitehtina AMD:n K8-suorittimille ja järjestelmäinsinöörinä K7-suorittimille. K8-suorittimien myötä AMD sai merkittävän parannuksen tehokkuuteen verrattuna Intelin saman ajan tuotteisiin. Kellerin palattua AMD:lle yhtiö suunnitteli seuraavan suoritinarkkitehtuurin, josta tuli AMD Zen.
Jani Peltopuro

Jani Peltopuro (s. 1. toukokuuta 1973) on suomalainen maantiepyöräilijä ja vammaisurheilija. Peltopuro kilpailee maantiepyöräilyssä luokassa H3. Hän on mukana Rio de Janeiron paralympialaisissa 2016. Peltopuro edustaa Cycle Club Helsinki CCH:ta.
Jani Pesonen

Jani Pesonen (s. 31. toukokuuta 1981 Heinola) on suomalainen jääkiekkoerotuomari. Pesonen tuomitsee pääsääntöisesti jääkiekon SM-liigaa ja Mestistä linjatuomarina. Hän tuli SM-liigaan tuomariksi kaudella 2007–2008. Nuorempana Pesonen pelasi jääkiekkoa B-junioreissa.
Jan Hankala

Jan Hankala (s. 27. syyskuuta 1995 Siikajoki) on suomalainen pesäpalloilija, joka edustaa Superpesiksessä pelaavaa Pattijoen Urheilijoita. Hän pelaa joukkueen etenijäjokerina. Kaudella 2014 alkaneella superpesisurallaan Hankala on 31.7.2018 mennessä pelannut 56 ottelua, joissa on lyönyt kaksi kunnaria ja kaksi tavallista juoksua, tuonut 23 juoksua sekä kerännyt 85 kärkilyöntiä.
Jarmo Männistö

Jarmo Männistö (s. 1. marraskuuta 1947 Tampere) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 184.
Männistö toimi Tampereen Tapparan apulaishuoltajana vuosina 1968–1980 ja päätoimisena huoltajana hän on toiminut vuodesta 1986 lähtien.
Aiheesta muualla

Männistön tiedot Jääkiekkomuseon sivulla
Hugo Barrantes Ureña

Hugo Barrantes Ureña

Hugo Barrantes Ureña (21. toukokuuta 1936 – 28. syyskuuta 2024) oli costaricalainen roomalaiskatolinen arkkipiispa. Hänet vihittiin papiksi 23. joulukuuta 1961 ja nimitettiin Puntarenasin hiippakunnan piispaksi 17. huhtikuuta 1998. Piispaksi vihkiminen seurasi 16. heinäkuuta. Pääkonsekraattorina toimi Román Arrieta Villalobos, jota avustivat Ignacio Nazareno Trejos Picado ja Héctor Morera Vega.
Barrantes Ureña sai 13. heinäkuuta 2002 nimityksen San José de Costa Rican arkkipiispaksi. Hän jäi eläkkeelle 4. heinäkuuta 2013, jolloin hänen seuraajakseen nimitettiin José Rafael Quirós Quirós.
Hiilineutraali polttoaine

Hiilineutraali polttoaine tarkoittaa sellaista polttoainetta, jonka tuotanto ja käyttö yhdessä eivät lisää ilmakehän hiilidioksidia, samoin kuin hiilineutraalius yleensä tarkoittaa mitä tahansa järjestelmää, jonka toiminta ei lisää ilmakehän hiilidioksidia. Jos polttoaineen tuotannon ja käsittelyn kaikissa vaiheissa on hyödynnetty hiiletöntä tai hiilineutraalia energiaa, tuotettu polttoaine on hiilineutraalia. Hiiletön polttoaine on eräs mahdollisuus oikaista hiilineutraalin polttoaineen tuotannossa. Ellei polttoaine itsessään sisällä hiiltä, ei hiilen hankkimisesta tule ongelmaa.
Hiilinegatiivisuudella tarkoitetaan hiilidioksidin poistamista ilmakehästä ja hautaamista. Hiilineutraalit polttoaineet ainoastaan korvaavat fossiilisten polttoaineiden käyttöä ja siten voivat vähentää hiilipäästöjä.
Puu on poliittisella päätöksellä nimetty hiilineutraaliksi polttoaineeksi. Toisaalta puun hiilineutraalius on kyseenalaistettu, johtuen keruu- ja jatkojalostusmenetelmissä kulutetusta energiasta. Samoin kuin puu, myös biokaasu luokitellaan hiilineutraaliksi pääasiassa raaka-aineen uusiutuvuuden ansiosta. Myös muuhun biomassaan sovelletaan vastaavaa raaka-aineen kiertoon perustuvaa luokittelua.
Polttoaineen hiilineutraaliutta ei voi suoraan päätellä polttoaineen kemiallisesta koostumuksesta. Tuotettu polttoaine voi olla hiilidioksidipäästöjen kannalta erittäin hiili-intensiivinen, mikäli tuotantoon tarvittava vety tuotetaan maakaasusta ja prosessissa tarvittava lisäenergia hankitaan polttamalla kivihiiltä tai muuta fossiilista polttoainetta. Vaikka vety onkin kemialliselta koostumukseltaan hiiletön ja muutenkin päästötön polttoaine, suurin osa maailman vedyntuotannosta perustuu maakaasun käyttöön raaka-aineena. Bioetanolikaan ei ole täysin hiilineutraali käytössä olevilla tuotantoprosesseilla. Vety olisi muuten monessa mielessä ideaalinen polttoaine, mutta sen energiatiheys tilavuuteen suhteutettuna on huono, ja siksi vedyn sijasta on haettu muita vaihtoehtoja.
Vähähiilisillä polttoaineilla kuten maakaasulla voidaan saavuttaa suhteellinen hiilipäästöjen vähennys verrattuna runsashiilisiin polttoaineisiin, mutta päästövähennysten tavoitteiden kasvaessa vähähiiliset polttoaineet eivät riitä ratkaisuksi. Monet vähähiiliset polttoaineet auttavat hyvin rikkipäästöjen vähentämisessä, mutta esimerkiksi laivateollisuudelle asetettu tavoite 50 % vähennykseen kasvihuonekaasujen päästöissä ei toteudu pelkästään vähähiilisen polttoaineen avulla.
Hiilineutraaleja polttoaineita

Puhtaasti tuotetut hiilettömät polttoaineet ovat hiilineutraaleja:
Vety
Ammoniakki
Hydratsiini
Heptasilaani
Puhtaasti tuotetut biopolttoaineet ovat hiilineutraaleja:
Biodiesel
Bioetanoli
Biobutanoli
"Vihreä" bensiini
Biokaasu
Vedestä ja ilmakehästä kerätystä hiilidioksidista syntesoidut polttoaineet ovat hiilineutraaleja:
Synteettinen dieselpolttoaine
Synteettinen metanoli
Dimetyylieetteri
Synteettinen metaani
Synteettinen bensiini
Synteettinen lentopetroli
Luonnossa kasvava biomassa sellaisenaan, kerättynä ja ilman kemiallista jalostusta katsotaan myös hiilineutraaliksi polttoaineeksi:
Puu
Ruohokasvit
Hiilineutraalien polttoaineiden taloudellisuus

Fossiilisten polttoaineiden käytön yleistyminen on perustunut niiden helppoon saatavuuteen ja suhteellisen pieniin kustannuksiin. Fossiilisten energialähteiden asema kuitenkin vähitellen muuttuu. Vaihtoehtoisilla polttoaineilla on omat pulmansa. Hiilidioksidi ei olekaan synteettisten polttoaineiden valmistuksessa enää harmillista jätettä vaan raaka-ainetta. Biopolttoaineiden valmistuksessa on noussut kysymyksiä biomassan riittävyydestä ja energiakäyttöön kasvatettavan biomassan kuluttamasta pinta-alasta. Mahdollisuus tarvittavan hiilidioksidin keräämiseen suoraan ilmasta on katsottu vaihtoehdoksi. Öljyriippuvuudesta vapautuminen edellyttää kuitenkin vaihtoehtojen kehittämistä, ja fossiilista lähteistä riippumattomat hiilineutraalit polttoaineet näyttävät johdonmukaisilta vaihtoehdoilta. Synteettisten polttoaineiden avulla on mahdollista vähentää taloudellista riippuvuutta öljyntuottajista. Vaikka synteettiset polttoaineet eivät olekaan olleet kilpailukykyisiä vapailla markkinoilla, niiden kustannukset ovat laskeneet. Hiilineutraalin synteettisen polttoaineen muuttumista kilpailukykyiseksi voi nopeuttaa myös kasvattamalla päästömaksuja. Bioenergia kilpailee synteettisten polttoaineiden kanssa, mutta jälkimmäisiin ei tarvita paljon pinta-alaa.
Hiilineutraalien polttoaineiden tuotannon teknisiä edellytyksiä

Hiilineutraalit polttoaineet eivät itsessään ole energialähteitä vaan niiden tuotantoon tarvitaan taloudellisesti edullisia ja hiilettömiä primäärienergialähteitä. Tässä varsinkin ydinenergian kehityksen ja lisärakentamisen merkitys korostuu. Ydinenergia on periaatteessa hiilineutraalia ja käytännössäkin lähes hiilineutraalia. Neljännen sukupolven ydinreaktoreiden oletetaan parantavan hiilineutraalien polttoaineiden tuotannon tehokkuutta ja kilpailukykyä. Erityisesti neljännen sukupolven reaktoreiden korkea lämpötila, energianmuunnoksen korkea terminen hyötysuhde ja turvallisuus tekevät ydinenergiasta tärkeän tekijän hiilineutraaleiden polttoaineiden tuotannossa, alkaen kilpailukykyisestä vedyn tuotannosta esimerkiksi korkean lämpötilan elektrolyysissä. Ydinfuusioon perustuva fuusioenergia nähdään myöhemmän tulevaisuuden mahdollisuutena. Verrattuna ydinenergiaan, uusiutuvien energialähteiden kilpailukyky perustuu pieneen laitoskokoon ja nopeaan rakentamisen aikatauluun.
Biomassan käyttökelpoisuus energiantuotannossa korostuu. Biomassalla on luontaisesti edullisia ominaisuuksia:
Biomassa on kotimaista, mikä on merkittävää omavaraisen energiantuotannon ja öljyriippuvuudesta vapautumisen kannalta.
Biomassa on hiilineutraali hiilen ja energian lähde.
Biomassa on yhteensopiva fossiilisten polttoaineiden infrastruktuurin kanssa.
Biopolttoaineiden tuotannossa tarvitaan raaka-aineeksi ja energialähteeksi vain biomassaa. Perinteisen biopolttoaineen tuottamisen sijasta biomassaa voidaan kohdella pääasiassa hiilineutraalina hiilen lähteenä, jolloin biomassan sisältämää hiiltä ei tuhlata, ja huomattava osa tarvittavasta energiasta tulee muista lähteistä.
Hiilineutraalien synteettisten polttoaineiden valmistuksessa tarvitaan:
Hiilineutraalia energiaa
Hiilineutraalia hiilidioksidia
Hiilineutraalia vetyä
Ilman sisältämä hiilidioksidi kelpaa myös hiilen lähteeksi polttoaineen valmistuksessa. Mahdollisimman välitöntä polttoaineen tuottamista ilmasta kerätystä hiilidioksidista on kehitetty. Hiilidioksidi siirtyy keräyslaitteistossa suoraan virtaavaan liuokseen, joka siirretään putkia pitkin erotukseen. Hiilivetypolttoaineen tuottamista ilman hiilidioksidista suoraan auringonvalolla on myös kehitetty. Uudella katalyytillä on siinä ratkaiseva merkitys.